Knapp 100 Jahr spada belãgert da Gustav II. Adolf vo Schweden während am Dreißgjahrigen Kriag im Friahjahr 1632 de Ståd. Sei Pferd is eam während am Erkundungsritt förmlich "unterm Hintern" weggeschossen worn und is heit im Stådmuseum zum seng, weil's nåch dem Abzug vo de Schweden in de Ståd ghoit worn is. Da "Schwedenschimmel" guit ois äidestes erhoitnes Tierpräparat in Eiropa. Am 30. April 1632 stirbt in de Mauern da Ståd da Heerführer da katholischen Liga, da Johann Tserclaes Graf vo Tilly, an a Verwundung, de er si in da Schlåcht bei Roa am Leech zuazong ghabt håt. De Tatsache, daß de Festung Inglståd vo de Schweden net erobert wern håt kinna, is a wichtiger Faktor fia de schnelle militärische Erholung vo Baiern trotz da Eroberung vo Minga und de meisten andern bayerischen Städt. Sie war da erste Misserfoig vom Gustav Adolf in seim Feldzug und war gleichzeitig a Faktor fia den weitern Ausbau vo da Festung nåch'm End vom Kriag zwischn 1654 und 1662. Bereits im Spanischen Erbfolgekriag is de ausgebaute Festung duach Truppen des Markgrafn Ludwig Wilhelm vo Baden-Baden belagert worn, aba de Belagerung is aufgrund vom Sieg bei Höchstädt aufghoom worn, der de Truppen fia de Besetzung Ulm benötigt worn san. In dera Zeit Anfang und Mitte vom 18. Jahrhundert is an da Universität Inglståd vor oim de medizinische Fakultät aufbaut worn und kriagt eiropaweite Bedeutung. So låsst zum Beispui aa de Mary Shelley, obwois nia säiba in Inglståd gwen is, iahn Dokta Frankenstein ån da Inglstädta Universität Medizin studiern. Im Umfäid vo da Universität is am 1. Mai 1776 in Inglståd da Illuminatenorden vom Adam Weishaupt gründet worn.